تکنولوژی شیرکتی اپل، ۱ تریلیون دلار بازار دگرینه چاتاراق، بونو باشاران ایلک شیرکت اولدو.
آوریل-ژوئن دؤورنده شیرکتین گلیری گئچن ایلین عینی دؤورو ایله مقایسه‌ده یوزده ۱۷،۳ آرتاراق ۵۳،۲۶ میلیارد دلارا چاتدی.
شیرکت، گئچن ایلین عینی دؤورون‌ده ۴۵،۴۱ میلیارد دلار گلیر الده ائتمیشدی.
فیرمانین دقیق قازانجی دا اؤتن ایلین آوریل-ژوئن دؤورون‌ده ۸،۷۲ میلیارد دلاردان بو ایلین عینی دؤورون‌ده ۱۱،۵۲ میلیارد دلارا چیخاراق یوزده ۳۲،۱ آرتمیش‌دیر.
اپلین آیفون عاغیل‌لی تلفن و آیپد ساتیشلاری دا همین دؤورلر اعتباریله آرتدی. بونا گؤره، سؤزوگئدن دؤورده آیفون ساتیشلاری یورده ۰،۶ آرتاراق ۴۱ میلیون ۳۰۰ مینه، آیپد ساتیشلاری دا یوزده ۰،۹ یوکسه‌له‌رک ۱۱ میلیون ۵۵۳ مینه چاتدی. مک ساتیشلاری ایسه یوزده ۱۴ آزالاراق ۳ میلیون ۷۲۰ مینه ائندی.
اپلین تام قازانج و گلیرینین بازار گؤزلنتیسینین اوستون‌ده و مثبت گلمه‌سی ایله نیویورک بورسونون قاپانماسینین آردین‌دان باش وئره‌ن محدود ایشلملرده شیرکتین سهملری دگر قازاندی.
چرشنبه آخشامی گونونو ۱۹۰،۲۹ دلاردان قاپانان اپل سهملری، شیرکتین قازانجینی آچیقلاماسینین آردین‌دان یوزده ۳،۹ آرتیشلا ۱۹۷،۶۷ دلارا قدر قالخمیشدی.
